标题：三妇艳诗
考据
乐府古辞《相逢行》述官宦贵人家中情景，结尾云：“大妇织绮罗，中妇织流黄，小妇无所为，挟瑟上高堂。丈人且安坐，调丝未遽央。”《长安有狭斜行》古辞略同。《颜氏家训"书证》载：南朝自宋人刘铄起，模拟其结尾为《三妇艳》诗。梁、陈人且或以三妇为妻妾，改“丈人”为“佳人（指男子）”、“良人”。
古乐府《三妇诗》内容在梁、陈时代各有变更。《颜氏家训"书证》云：“古乐府歌词，先述三子，次及三妇（媳妇），妇是对舅姑之称。其末章云：‘丈人且安坐，调弦未遽央。’古者，子妇供事舅姑，旦夕在侧，与儿女无异，故有此言。丈人亦长老之目，今世俗犹呼其祖考为先亡丈人。……近代文士，颇作《三妇诗》，乃为匹敌并耦己之群妻之意，又加郑、卫之辞，大雅君子，何其谬乎？”
卢文注曰：“宋南平王（刘）铄，始仿乐府之后六句作《三妇艳》诗，犹未甚猥亵也。梁昭明太子、沈约，俱有‘良人且高卧’之句。王筠、刘孝绰尚称‘丈人’，吴均则云‘佳人’，至陈后主乃有十一首之多，如‘小妇正横陈，含娇情未吐’之句，正颜氏所谓郑、卫之辞也。张正见亦然，皆大失本指。”其实，在梁代，古乐府的改作象《三妇诗》这样情形的还很多，实不止《三妇诗》一首。颜之推所指出的这一现象表明，梁代宫体别为新变，在内容上的确是与以往言情之作有了很大的不同，其特征正如陆时雍所指出的那样，“梁诗妖艳，声近于淫。倩妆艳抹，巧笑娇啼，举止向人卖致。”梁代宫体内容上的这种别为新变，颜之推大为不满，指为郑、卫之辞，但宫体诗的倡导者梁简文帝萧纲对此却表示了不同的态度。其《答新渝侯和诗书》云：“垂示三首，风云吐于行间，珠玉生于字里，跨蹑曹左，含超潘陆。双鬓向光，风流已绝；九梁插花，步摇为古。高楼怀怨，结眉表色；长门下泣，破粉成痕。复有影里细腰，令与真类；镜中好面，还将画等。此皆性情卓绝，新致英奇。故知吹萧入秦，方识来凤之巧；鸣瑟向赵，始睹驻云之曲。手持口诵，喜荷交并也。”按文，新渝侯所为诗三首正是所谓“倩妆艳抹，巧笑娇啼，举止向人卖致”者，其为宫体已自无疑，萧纲对它们却充满了赞赏之情。这说明宫体诗的倡导者并不认为宫体诗与诗教存在着尖锐的矛盾，是以泰然为之，泰然言之，而无不安之状。
三妇艳诗词列举
“三妇艳”，在古代乐府诗中频繁重复出现，成为富贵之家的象征，积淀成一种具有特定含义的符号——表现平民疾苦和反映富贵之家奢华的乐府诗同被收录在相和歌辞中，这就形成对比鲜明，反差极大的两幅画面。
昭明太子有《三妇艳》，陈后主叔宝更作有十一首之多。三妇艳  南朝（梁）刘孝绰大妇缝罗裙，中妇料绣文。
唯余最小妇，窈窕舞昭君。
丈人慎勿去，听我驻浮云。三妇艳  沉约大妇拂玉匣。中妇结罗帷。
小妇独无事。对镜画蛾眉。
良人且安卧。夜长方自私。拟三妇    《玉台新咏》[卷五]大妇扫玉墀，中妇结罗帷。
小妇独无事，对镜画蛾眉。
良人且安卧，夜长方自私。三妇艳  梁 王筠大妇留芳褥，中妇对华烛。
小妇独无事，当轩理清曲。
丈人且安卧，艳歌方断续。
三妇艳词十一首  陈叔宝
大妇避秋风。中妇夜床空。
小妇初两髻。含娇新脸红。
得意非霰日。可怜那可同。
大妇西北楼。中妇南陌头。
小妇初妆点。回眉对月钩。
可怜还自觉。人看反更羞。
大妇主（乐府作弄）缣机。中妇裁春衣。
小妇新妆冶。拂匣动琴徽。
长夜理清曲。馀娇且未归。
大妇妒蛾眉。中妇逐春时。
小妇最年少。相望卷罗帏。
罗帏夜寒卷。相望人来迟。
大妇上高楼。中妇荡莲舟。
小妇独无事。拨帐掩娇羞。
丈夫应自解。更深难道留。
大妇初调筝。中妇饮歌声。
小妇春妆罢。弄月当宵楹。
季子时将意。相看不用争。
大妇爱恒偏。中妇意常（乐府作长）坚。
小妇独娇笑。新来华烛前。
新来诚可惑。为许得新怜。
大妇怨空闺。中妇夜偷啼。
小妇独含笑。正柱作乌栖。
河低帐未掩。夜夜画眉齐。
大妇正当垆。中妇裁罗襦。
小妇独无事。淇上待吴姝。
鸟归花复落。欲去却踟蹰。
大妇年十五，中妇当春户。
小妇正横陈，含娇情未吐。
所愁晓漏促，不恨灯销炷。
大妇酌金杯，中妇照妆台。
小妇偏妖冶，下砌折新梅。
众人何假问，人今最后来。三妇艳  陈  张正见大妇织残丝，中妇妒娥眉。
小妇独无事，歌罢咏新诗。
上客何须起，为待绝缨时。
“为待”犹等待。三妇艳诗  宋  刘铄大妇裁雾縠，中妇牒冰练。
小妇端清景，含歌登玉殿。
丈人且徘徊，临风伤流霰。三妇艳诗  齐  王融大妇织绮罗，中妇织流黄。
小妇独无事，挟瑟上高堂。
丈夫且安坐，调弦讵未央。三妇艳诗  梁  昭明太子大妇舞轻巾，中妇拂华茵。
小妇独无事，红黛润芳津。
良人且高卧，方欲荐梁尘。三妇艳诗  吴均大妇弦初切，中妇管方吹。
小妇多姿态，含笑逼清卮。
佳人勿馀及，殷勤妾自知。三妇艳  唐  董思恭大妇裁纨素，中妇弄明珰。
小妇多姿态，登楼红粉妆。
丈人且安坐，初日渐流光。三妇艳  唐 王绍宗大妇能调瑟，中妇咏新诗。
小妇独无事，花庭曳履綦。
上客且安坐，春日正迟迟。三妇诗  唐 权德舆大妇刺绣文，中妇缝罗裙。
小妇无所作，娇歌遏行云。
丈人且安坐，金炉香正熏。三妇艳   花王阁剩稿　（明）纪坤 撰大妇鸣夜杼，中妇营晨炊。
小妇日高起，傅粉调臙脂。
婉娈丈人前，借问怜者谁。
资料相逢行相逢狭路间，道隘不容车。
如何两少年，夹毂问君家。
君家诚易知，易知复难忘。
黄金为君门，白玉为君堂。
堂上置樽酒，作使邯郸倡。
中庭生桂树，华灯何煌煌。
兄弟两三人，中子为侍郎。
五日一来归，道上自生光，
黄金络马头，观者盈道傍。
入门时左顾，但见双鸳鸯，
鸳鸯七十二，罗列自成行。
音声何噰噰，鹤鸣东西厢。
大妇织绮罗，中妇织流黄，
小妇无所为，挟瑟上高堂。
丈人且安坐，调丝方未央。
【说明】
《相逢行》，乐府古辞，一名《相逢狭路间行》，又名《长安有狭斜行》，属《相和歌"清调曲》。诗中极力描写富贵之家宅舍之富丽，生活之豪华，这反映了当时达官贵人的养尊处优，醉生梦死；而“观者盈道傍”，“君家诚……难忘”等语，则反映了作者的艳羡心理。
长安有狭斜行
长安有狭斜，狭斜不容车。
适逢两少年，挟毂问君家。
君家新市傍，易知复难忘。
大子二千石，中子孝廉郎。
小子无官职，衣冠仕洛阳。
三子俱入室，室中自生光。
大妇织绮纻，中妇织流黄。
小妇无所为，挟琴上高堂。
丈夫且徐徐，调弦讵未央。
长安有狭斜行  荀昶
朝发邯郸邑，暮宿井陉间。
井陉一何狭，车马不得旋。
邂逅相逢值，崎岖交一言。
一言不容多，伏轼问君家。
君家诚易知，易知复易博。
南面平原居，北趣相如阁。
飞楼临夕都，通门枕华郭。
入门无所见，但见双栖鹤。
栖鹤数十双，鸳鸯群相追。
大兄珥金珰，中兄振缨緌。
伏腊一来归，邻里生光辉。
小弟无所为，斗鸡东陌逵。
大妇织纨绮，中妇缝罗衣。
小妇无所作，挟瑟弄音徽。
丈人且却坐，梁尘将欲飞。
长安有狭斜行  梁"武帝
洛阳有曲陌，曲曲不通驿。
忽遇二少童，扶辔问君宅。
我宅邯郸右，易忆复可知。
大息组絪缊，中息佩陆离。
小息尚青绮，总角游南皮。
三息俱入门，家臣拜门垂。
三息俱升堂，旨酒盈千卮。
三息俱入户，户内有光仪。
大妇理金翠，中妇事玉觿。
小妇独闲暇，调笙游曲池。
丈人少徘徊，凤吹方参差。
长安有狭斜行
梁"简文帝
长安有径涂，径径不通舆。
道逢双总丱，扶轮问我居。
我居青门北，可忆复易津。
大息骞金勒，中息绾黄银。
小息始得意，黄头作弄臣。
三息俱入门，雅志扬清尘。
三息俱上堂，觞肴满四陈。
三息俱入户，照耀光容新。
大妇舒绮絪，中妇拂罗巾。
小妇最容冶，映镜学娇嚬。
丈人且安坐，清讴出绛唇。
长安有狭斜行  庾肩吾
长安曲陌阪，曲曲不容幰。
路逢双绮襦，问君居近远。
我居临御沟，可识不可求。
长子登麟阁，次子侍龙楼。
少子无高位，聊从金马游。
三子俱来下，左右若川流。
三子俱来入，高轩映彩旒。
三子俱来宴，玉柱击清瓯。
大妇襞云裘，中妇卷罗帱。
少妇多妖艳，花钿系石榴。
夫君且安坐，欢娱方未周。
长安有狭斜行  王冏
名都驰道傍，华毂乱锵锵。
道逢佳丽子，问我居何乡？
我家洛川上，甲第遥相望。
珠扉玳瑁床，绮席流苏帐。
大子执金吾，次子中郎将。
小子陪金马，遨游蔑卿相。
三子俱休沐，风流郁何壮。
三子俱会同，肃雍多礼让。
三子俱还室，丝管纷寥亮。
大妇裁舞衣，中妇学清唱。
小妇窥镜影，弄此朝霞状。
佳人且少留，为君绕梁唱。
长安有狭斜行  徐防
长安有勾曲，勾勾不通驲。
涂逢二绮衣，夹路访君室。
君室近霸城，易识复知名。
大息登金马，中息谒承明。
小息偏爱幸，走马曳长缨。
三息俱入门，车服尽雕轻。
三息俱上堂，嘉宾四座盈。
三息俱入户，室内有光荣。
大妇缣始呈，中妇锈初营。
小妇多姿媚，红纱映削成。
上客且安坐，胡床妾自擎。